
A stand-up mint az emberi kapcsolataink tükre és mint tanulási lehetőség

Kulcsszavak: stand-up, kommunikáció, humor, tanulás
Amikor nevetünk, felszabadulunk, nem csak a „gőzt” engedjük ki (lásd a humor szelep
funkciója), hanem leengedünk az agyunkban bizonyos korlátokat, így az információ könnyen
eljuthat hozzánk, vagyis lerövidül a tanulási folyamat. Egy stand-up előadásban bemutatásra
kerülnek (az antropológiai leíró módszerrel, csak viccesen) emberi kapcsolataink, és
humorosan, azaz mintegy görbe tükörben, tanulhatunk nemcsak önmagunkról, de egymásról
is. Ezt a tudást beépítve mindennapjainkba, képesek leszünk jobban megérteni egymást. A
dolgozat célja ezt a jelenséget bemutatni és megvizsgálni. Ennek kutatásához Kovács András
Péter Életed filmje című önálló estjét választottam ki.
A dolgozat első részében ismertetem az olvasóval a témát, a stand-up fogalmi hátterét,
társadalmi jelenségét, kialakulási történetét. A második részben a módszertan bemutatás a
után az est tartalomelemzésére kerül sor. Mivel, amint a neve is mutatja, az est az emberi élet
szakaszairól szól, és a tartalomelemzésben bemutatom, és elemzés alá vetem ezeket a
szakaszokat, kiemelve főbb pontjait és tanulságait.
A dolgozat végeredményben rámutat a stand-up humor általi tanító és tükör aspektusára, arra,
hogy segítségével szórakozva megérthetjük a világot és egymást. Az elemzéshez a
szempontrendszerembe belefoglaltam például a proxemikát, a gesztikulációt, arcjátékot,
hanghordozást.



